2 दिन से चल रही शंकरन मूवी की शूटिंग; बॉलीवुड फिल्मों की पंसद बना लोकोशेड
बॉलीवुड स्टार अक्षय कुमार और अभिनेत्री अनन्या पांडे शंकरन मूवी की शूटिंग के लिए रेवाड़ी पहुंचे हुए है। शहर में बने एतिहासिक हेरिटेज लोकोशेड में फिल्म के काफी सीन फिल्माए जा रहे है। लोकोशेड को 3 दिन के लिए पहले से बुक कराया हुआ है।
बॉलीवुड स्टार अक्षय कुमार और अभिनेत्री अनन्या पांडे शंकरन मूवी की शूटिंग के लिए रेवाड़ी पहुंचे हुए हैं। शहर में बने ऐतिहासिक हेरिटेज लोकोशेड में फिल्म के काफी सीन फिल्माए जा रहे हैं। लोकोशेड को 3 दिन के लिए पहले से बुक कराया हुआ है। जिसके चलते यह आम लोगों के लिए पूरी तरह बंद है। अक्षय कुमार को देखने के लिए उनके फेंस कल से ही लोकोशेड के आसपास मौजूद हैं।
बता दें कि धर्मा प्रोडक्शन के बैनर तले बन रही निर्माता निर्देशक करण जौहर की शंकरन मूवी में अक्षय कुमार लीड रोल में नजर आएंगे। उनके साथ फिल्म अभिनेत्री अनन्या पांडे भी पूरी फिल्म में दिखाई देंगी। रेवाड़ी के लोकोशेड में इस फिल्म के कई सीन नजर आएंगे। जिसके चलते 7 से 9 जून तक के लिए पहले से बुक करा दिया गया था।
बुधवार दोपहर को रेवाड़ी पहुंचे थे अक्षय कुमार
अक्षय कुमार बुधवार दोपहर बाद रेवाड़ी पहुंचे थे। लोकोशेड में बनाए गए सेट पर उन्होंने अनन्या पांडे के साथ कई सीन फिल्माए। उसके बाद वे गुरुग्राम के लिए रवाना हो गए। गुरुवार को कुछ अन्य सीन के लिए अक्षय कुमार दोबारा रेवाड़ी पहुंचे। फिल्म की शूटिंग के चलते लोकोशेड के आसपास सुरक्षा के काफी कड़े इंतजाम किए गए हैं।
कई फिल्मों की हो चुकी शूटिंग
दरअसल, रेवाड़ी शहर में रेलवे स्टेशन के बिल्कुल पास हेरिटेज लोकोशेड बना हुआ है। इसमें 1883 में बने सुलतान सहित कई भाप के इंजन चालू हालत में खड़े हुए हैं। दशकों पहले ये भले ही रेल की पटरी से उतर गए, लेकिन इनकी रिपेरिंग के बाद ये बॉलीवुड फिल्म निर्माताओं को खूब भा रहे हैं।
पहली बार गदर मूवी में दिखाई दिया था भाप का इंजन
इसमें पुराने जमाने के भाप के इंजनों को रखा गया है। चालू हालत में इन इंजन का अब फिल्मों की शूटिंग में ही प्रयोग होता है। पहली बार सन्नी देओल की गदर मूवी में बड़े पर्दे पर भाप के इंजन दिखाई दिए थे। उसके बाद इन इंजन का प्रयोग कई फिल्मों में हुआ।
सुलतान मूवी की भी हो चुकी शूटिंग
रेवाड़ी में बॉलीवुड अभिनेता सलमान खान अपनी फिल्म सुलतान, अर्जुन कपूर व करीना कपूर की फिल्म 'की एंड का', भाग मिल्खा भाग मूवी के लिए सोनम कपूर व फरहान अख्तर रेवाड़ी लोकोशेड पहुंच चुके हैx। इसके अलावा भी गांधी इज माय फादर, करीब-करीब सिंगल और कई सीरियल की शूटिंग लोकोशेड में हो चुकी है।